**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Осме редовне сједнице Народне скупштине Републике Српске,**

**одржане 26, 27. и 28. новембра; 3, 4, 5, 6, 10. и 11. децембра 2019. године**

Осма редовна сједница Народне скупштине Републике Српске одржана је 26, 27. и 28. новембра; 3, 4, 5, 6, 10. и 11. децембра 2019. године у Бањој Луци.

Предсједник Народне скупштине Републике Српске Недељко Чубриловић (у даљњем тексту: предсједник) отворио је Осму редовну сједницу и констатовао да постоји кворум, те да су одсуство са сједнице најавили народни посланици: Александар Суботић, Славко Глигорић, Александар Главаш, Небојша Марић, Иванка Марковић, Далибор Стевић и Зоран Тегелтија.

На почетку сједнице предсједник је обавијестио присутне да ће се радити у пословнички предвиђеном радном времену, те да ће *дан за гласање* бити у четвртак, око 14.00 часова, по апсолвираним тачкама дневног реда.

Прије преласка на расправу о Приједлогу дневног реда Осме редовне сједнице Народне скупштине Републике Српске, предсједник је отворио расправу о **Записнику са Шесте редовне сједнице Народне скупштине Републике Српске, одржане 17, 18, 19, 24, 25. и 26. септембра и 7, 8, 9. и 10. октобра 2019. године.**

За расправу није било пријављених народних посланика, те се прешло на изјашњавање о Записнику.

***Записник са Шесте редовне сједнице Народне скупштине Републике Српске је усвојен са 60 гласова ''за'', ниједним ''против'' и ниједним ''уздржаним''.***

Затим је предсједник отворио расправу о **Записнику са Седме редовне сједнице Народне скупштине Републике Српске, одржане 22, 23, 24, 29, 30. и 31. октобра 2019. године.**

За расправу није било пријављених народних посланика, те се прешло на изјашњавање о Записнику.

***Записник са Седме редовне сједнице Народне скупштине Републике Српске је усвојен са 58 гласова ''за'', ниједним ''против'' и два ''уздржана''.***

Затим је предсједник отворио расправу о **Записнику са Седме посебне сједнице Народне скупштине Републике Српске, одржане 11. и 12. новембра 2019. године.**

За расправу није било пријављених народних посланика, те се прешло на изјашњавање о Записнику.

***Записник са Седме посебне сједнице Народне скупштине Републике Српске је усвојен са 44 гласа ''за'', ниједним ''против'' и 17 ''уздржаних''.***

Прешло се на утврђивање Приједлога дневног реда Осме редовне сједнице Народне скупштине Републике Српске.

Предсједник је обавијестио присутне да су клубови посланика СДС и ПДП, те народни посланици Јелена Тривић и Драшко Станивуковић поднијели захтјев за допуну дневног реда који није у складу са чланом 128 став 3 Пословника Народне скупштине Републике Српске.

Влада Републике Српске је поднијела захтјев за спајање расправе по тачкама 2, 3, 4, 5, 6, 7. и 8. као и спајање расправе по тачкама 29. и 30. те је на приједлог Колегијума Влада такође поднијела захтјев за спајање расправе по тачкама 18. и 19. предложеног дневног реда Осме редовне сједнице.

Других приједлога за измјену или допуну дневног реда није било, те је предсједник отворио расправу о предложеном дневном реду.

У посланичкој расправи учествовали су народни посланици: Недељко Гламочак, Игор Црнадак, Драшко Станивуковић и Јелена Тривић.

Народна скупштина Републике Српске је приступила изјашњењу о приједлогу Владе Републике Српске за спајање расправе по тачкама 2, 3, 4, 5, 6, 7. и 8.

***Приједлог Владе Републике Српске је усвојен са 43 гласа ''за'', 18 ''против'' и три ''уздржана''.***

Затим се приступило изјашњењу о приједлогу Владе Републике Српске за спајање расправе по тачкама 18. и 19.

***Приједлог Владе Републике Српске је усвојен са 47 гласова ''за'', ниједним “против'' и 13 ''уздржаних''.***

Затим се приступило изјашњењу о приједлогу Владе Републике Српске за спајање расправе по тачкама 29. и 30.

***Приједлог Владе Републике Српске је усвојен са 46 гласова ''за'', једним “против'' и 12 ''уздржаних''.***

Народна скупштина Републике Српске је усвојила

**ДНЕВНИ РЕД**

1. Посланичка питања и одговори – ''Актуелни час'';
2. Приједлог закона о измјенама и допуни Закона о платама запослених у органима управе Републике Српске - по хитном поступку;
3. Приједлог закона о измјенама и допуни Закона о платама запослених у Министарству унутрашњих послова Републике Српске – по хитном поступку;
4. Приједлог закона о измјенама и допуни Закона о платама запослених у институцијама правосуђа Републике Српске – по хитном поступку;
5. Приједлог закона о измјенама и допуни Закона о платама запослених у основним и средњим школама и ђачким домовима у Републици Српској – по хитном поступку;
6. Приједлог закона о измјенама и допуни Закона о платама запослених у области високог образовања и студентског стандарда Републике Српске – по хитном поступку;
7. Приједлог закона о измјенама и допуни Закона о платама запослених у јавним службама Републике Српске – по хитном поступку;
8. Приједлог закона о измјени и допуни Закона о платама запослених у области културе Републике Српске – по хитном поступку;
9. Приједлог закона о измјенама и допуни Закона о порезу на доходак - по хитном поступку;
10. Приједлог закона о узурпацијама и добровољачким компетенцијама;
11. Приједлог закона о трговини;
12. Приједлог закона о измјенама и допунама Закона о стварним правима;
13. Приједлог закона о измјенама и допунама Закона о геолошким истраживањима
14. Приједлог закона о измјенама и допунама Закона о Гарантном фонду Републике Српске;
15. Приједлог закона о измјенама и допунама Закона о добровољним пензијским фондовима и пензијским плановима;
16. Приједлог закона о измјенама и допунама Закона о дјечјој заштити;
17. Нацрт закона о пореском поступку Републике Српске;
18. Нацрт закона о високом образовању;
19. Нацрт закона о обезбјеђењу квалитета у високом образовању Републике Српске;
20. Нацрт закона о остваривању права на бесплатну правну помоћ у Републици Српској;
21. Нацрт закона о спорту Републике Српске;
22. Нацрт закона о измјенама и допуни Закона о регистру запослених код корисника буџетских средстава Републике Српске – приједлог народних посланика Јелене Тривић, Драшка Станивуковића и Небојше Вукановића;
23. Нацрт закона о измјени Закона о јединственом регистру финансијских извјештаја Републике Српске;
24. Нацрт закона о измјенама и допунама Закона о рачуноводству и ревизији Републике Српске;
25. Нацрт закона о измјенама и допунама Закона о јавно – приватном партнерству у Републици Српској;
26. Нацрт закона о измјенама и допунама Закона о концесијама;
27. Нацрт закона о измјенама и допунама Закона о заштити животне средине;
28. Извјештај Правобранилаштва Републике Српске о раду од 1. 1. 2018. године до 31. 12. 2018. године;
29. Приједлог одлуке о  распуштању Скупштине општине Рудо;
30. Приједлог одлуке о  распуштању Скупштине општине Теслић;
31. Приједлог одлуке о усвајању дијела Плана парцелације за ауто-пут и гасовод дионице Вукосавље–Брчко и Брчко–Рача по скраћеном поступку за дионицу Брчко – Бијељина – Рача;
32. Приједлог одлуке о изради Плана парцелације за ауто-пут Бања Лука – Приједор – по скраћеном поступку;
33. Избор и именовање.

*са* ***44 гласа ''за'', 18 “против'' и три ''уздржана''.***

Након тога се прешло на разматрање тачака дневног реда.

**Ад – 1: Посланичка питања и одговори – ''Актуелни час''**

Своје учешће у оквиру ове тачке дневног реда узели су: Драган Галић, Јелена Тривић, Миладин Станић, Денис Шулић, Драшко Станивуковић, Перица Бундало, Недељко Гламочак, Милан Петковић, Соња Караџић Јовичевић, Томица Стојановић, Зоран Видић, Давор Шешић, Душко Ивић, Ранка Перић Ромић, Небојша Вукановић, Александар Фулурија, Огњен Жмирић, Костадин Васић, Игор Жунић, Љубиша Крунић, Милан Тубин, Радован Вуковић, Жељко Бабић, Максим Скоко, Дарко Митрић, Перо Петровић, Мара Милошевић и Дарко Бабаљ.

**Ад – 2: Приједлог закона о измјенама и допуни Закона о платама запослених у органима управе Републике Српске - по хитном поступку;**

1. **Приједлог закона о измјенама и допуни Закона о платама запослених у Министарству унутрашњих послова Републике Српске - по хитном поступку;**
2. **Приједлог закона о измјенама и допуни Закона о платама запослених у институцијама правосуђа Републике Српске - по хитном поступку;**
3. **Приједлог закона о измјенама и допуни Закона о платама запослених у основним и средњим школама и ђачким домовима у Републици Српској - по хитном поступку;**
4. **Приједлог закона о измјенама и допуни Закона о платама запослених у области високог образовања и студентског стандарда Републике Српске - по хитном поступку;**
5. **Приједлог закона о измјенама и допуни Закона о платама запослених у јавним службама Републике Српске - по хитном поступку;**
6. **Приједлог закона о измјени и допуни Закона о платама запослених у области културе Републике Српске - по хитном поступку;**

У име предлагача уводно излагање по обједињеној расправи по овим тачкама дневног реда поднијела је Зора Видовић, министар финансија.

Законодавни одбор, Одбор за финансије и буџет и Одбор за образовање, науку, културу и информисање су разматрали ове тачке дневног реда и поднијели Народној скупштини извјештаје у којима констатују да су заузели ставове да се исте разматрају на Осмој редовној сједници.

Прије преласка на расправу, Колегијум Народне скупштине је одобрио обраћање предсједнику Савеза синдиката Републике Српске гђи Ранки Мишић у трајању до 10 минута.

У посланичкој расправи учествовали су: Драшко Станивуковић, Драган Галић, Миладин Станић, Недељко Гламочак, Давор Шешић, Јелена Тривић, Зоран Видић, Александар Фулурија, Гордана Видовић, Жељко Бабић, Љубиша Крунић, Ранка Перић Ромић, Бегија Смајић, Денис Шулић, Перица Бундало, Небојша Вукановић и Жељка Стојичић.

Закључена је расправа.

Завршну ријеч по овим тачкама дневног реда дала је Зора Видовић, министар финансија.

*У* ***дану за гласање,*** 28. новембра 2019. године, Народна скупштина Републике Српске је приступила изјашњењу о тачкама дневног реда које су биле у обједињеној расправи, а гласало се појединачно и то:

**Ад – 2:** Приједлог закона о измјенама и допуни Закона о платама запослених у органима управе Републике Српске – по хитном поступку

Прешло се на изјашњење о Приједлогу закона.

***Закон о измјенама и допуни Закона о платама запослених у органима управе Републике Српске је усвојен са 67 гласова ''за'', ниједним ''против'' и два ''уздржана''.***

**Ад – 3:** Приједлог закона о измјенама и допуни Закона о платама запослених у Министарству унутрашњих послова Републике Српске – по хитном поступку

Прешло се на изјашњење о Приједлогу закона.

***Закон о измјенама и допуни Закона о платама запослених у Министарству унутрашњих послова Републике Српске је усвојен са 63 гласа ''за'', ниједним ''против'' и два ''уздржана''.***

**Ад – 4:** Приједлог закона о измјенама и допуни Закона о платама запослених у институцијама правосуђа Републике Српске – по хитном поступку

Клуб посланика ПДП је поднио шест амандмана.

Клуб посланика НДП је поднио амандман.

По приједлогу амандмана Клуба посланика ПДП, испред Владе као предлагача, изјаснио се Антон Касиповић, министар правде:

* амандмани од 1 до 6 – нису прихваћени.

Након неприхватања амандмана од стране предлагача Приједлога закона, Клуб посланика ПДП није тражио изјашњење о амандманима.

По приједлогу амандмана Клуба посланика НДП, испред Владе као предлагача, изјаснио се Антон Касиповић, министар правде:

* амандман није прихваћен.

Након неприхватања амандмана од стране предлагача Приједлога закона, Клуб посланика НДП није тражио изјашњење о амандману.

Прешло се на изјашњење о Приједлогу закона.

***Закон о измјенама и допуни Закона о платама запослених у институцијама правосуђа Републике Српске је усвојен са 67 гласова ''за'', ниједним ''против'' и два ''уздржана''.***

**Ад – 5:** Приједлог закона о измјенама и допуни Закона о платама запослених у основним и средњим школама и ђачким домовима у Републици Српској – по хитном поступку

Прешло се на изјашњење о Приједлогу закона.

***Закон о измјенама и допуни Закона о платама запослених у основним и средњим школама и ђачким домовима у Републици Српској је усвојен са 64 гласа ''за'', ниједним ''против'' и два ''уздржана''.***

**Ад – 6:** Приједлог закона о измјенама и допуни Закона о платама запослених у области високог образовања и студентског стандарда Републике Српске – по хитном поступку

Прешло се на изјашњење о Приједлогу закона.

***Закон о измјенама и допуни Закона о платама запослених у области високог образовања и студентског стандарда Републике Српске је усвојен са 66 гласова ''за'', ниједним ''против'' и два ''уздржана''.***

**Ад – 7:** Приједлог закона о измјенама и допуни Закона о платама запослених у јавним службама Републике Српске – по хитном поступку

Клуб посланика СНСД је поднио амандман.

По приједлогу амандмана Клуба посланика СНСД, испред Владе као предлагача, изјаснио се Ален Шеранић, министар здравља и социјалне заштите:

амандман је прихваћен уз дораду у члану 4 Закона у којем се послије члана 17 додаје нови члан 17а, а у њему нови став који гласи:

* „Запослени чија се плата финансира из јавних средстава Републике Српске могу остварити право на пензијски допринос за добровољно пензијско осигурање у складу са прописима којима се уређује област добровољних пензијских фондова и пензијских планова, а чију висину утврђује јавна установа посебном одлуком“.

Клуб посланика СНСД је прихватио поменуту измјену амандмана.

Прешло се на изјашњење о Приједлогу закона.

***Закон о измјенама и допуни Закона о платама запослених у јавним службама Републике Српске је усвојен са 65 гласова ''за'', ниједним ''против'' и два ''уздржана''.***

**Ад - 8**: Приједлог закона о измјени и допуни Закона о платама запослених у области културе Републике Српске – по хитном поступку

Прешло се на изјашњење о Приједлогу закона.

***Закон о измјени и допуни Закона о платама запослених у области културе Републике Српске је усвојен са 67 гласова ''за'', ниједним ''против'' и два ''уздржана''.***

**Ад – 9:** **Приједлог закона о измјенама и допуни Закона о порезу на доходак – по хитном поступку**

У име предлагача уводно излагање поднијела је Зора Видовић, министар финансија.

Законодавни одбор, Одбор за финансије и буџет и Одбор за привреду су разматрали наведени закон и поднијели Народној скупштини извјештаје у којима констатују да су заузели ставове да се исти разматра на Осмој редовној сједници.

У посланичкој расправи учествовали су: Јелена Тривић, Зоран Видић, Радован Вишковић, Драган Чавић, Небојша Вукановић, Миладин Станић и Драшко Станивуковић.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање***,28. новембра 2019. године, Народна скупштина Републике Српске је приступила изјашњењу о Приједлогу закона.

***Закон о измјенама и допуни Закона о порезу на доходак је усвојен са 50 гласова ''за'', ниједним ''против'' и 19 ''уздржаних''.***

**Ад – 10:** **Приједлог закона о узурпацијама и добровољачким компетенцијама**

У име предлагача уводно излагање поднијела је Босиљка Предраговић, директор РУГИП-а.

Законодавни одбор и Одбор за привреду су разматрали наведени закон и поднијели Народној скупштини извјештаје у којима констатују да су заузели ставове да се исти разматра на Осмој редовној сједници.

У посланичкој расправи учествовали су: Гордана Видовић, Игор Жунић, Мара Милошевић, Ристо Марић, Недељко Гламочак, Небојша Вукановић, Бегија Смајић, Дарко Митрић, Милан Тубин, Томица Стојановић, Иванка Марковић и Перица Бундало.

Клуб посланика СНСД је поднио два амандмана.

Клуб посланика СП је поднио пет амандмана.

Клуб посланика СДС је поднио амандман.

Народни посланик Гордана Видовић је поднијела два амандмана.

Закључена је расправа.

Завршну ријеч по овој тачки дневног реда дала је Босиљка Предраговић, директор РУГИП-а.

*У* ***дану за гласање***,28. новембра 2019. године, Народна скупштина Републике Српске је приступила изјашњењу о поднесеним амандманима и Приједлогу закона.

По приједлогу амандмана Клуба посланика СНСД, испред Владе као предлагача, изјаснила се Босиљка Предраговић:

* амандман 1 – прихваћен и
* амандман 2 – није прихваћен.

Након неприхватања амандмана 2 од стране предлагача Приједлога закона, Клуб посланика СНСД није тражио изјашњење о амандману.

По приједлогу амандмана Клуба посланика СП, испред Владе као предлагача, изјаснила се Босиљка Предраговић:

* амандман 1 – није прихваћен,
* амандман 2 – није прихваћен,
* амандман 3 – није прихваћен,
* амандман 4 – није прихваћен и
* амандман 5 – није прихваћен.

Након неприхватања амандмана од стране предлагача Приједлога закона, Клуб посланика СП није тражио изјашњење о амандманима.

По приједлогу амандмана Клуба посланика СДС, испред Владе као предлагача, изјаснила се Босиљка Предраговић:

* амандман није прихваћен.

Након неприхватања амандмана од стране предлагача Приједлога закона, Клуб посланика СДС није тражио изјашњење о амандману.

По приједлогу амандмана Гордане Видовић, испред Владе као предлагача, изјаснила се Босиљка Предраговић:

* амандман 1 – није прихваћен и
* амандман 2 – није прихваћен.

Након неприхватања амандмана од стране предлагача Приједлога закона, Гордана Видовић није тражила изјашњење о амандманима.

Прешло се на изјашњење о Приједлогу закона.

***Закон о узурпацијама и добровољачким компетенцијама је усвојен са 49 гласова ''за'', два ''против'' и 15 ''уздржаних''.***

**Ад – 11:** **Приједлог закона о трговини**

У име предлагача уводно излагање поднијела је Сузана Гашић, министар трговине и туризма.

Законодавни одбор, Одбор за трговину и туризам и Одбор за европске интеграције и регионалну сарадњу су разматрали Приједлог закона и поднијели Народној скупштини извјештаје у којима констатују да су заузели ставове да се исти разматра на Осмој редовној сједници.

У посланичкој расправи учествовали су: Милан Тубин, Огњен Жмирић, Небојша Вукановић, Зоран Видић, Миладин Станић, Давор Шешић, Гордана Видовић, Иванка Марковић, Драгослав Кабић, Томица Стојановић и Мирко Совиљ.

Закључена је расправа.

Завршну ријеч по овој тачки дневног реда дала је Сузана Гашић, министар трговине и туризма.

*У* ***дану за гласање***, 28. новембра 2019. године, Народна скупштина Републике Српске је приступила изјашњењу о Приједлогу закона.

***Закон о трговини је усвојен са 48 гласова ''за'', ниједним ''против'' и 18 ''уздржаних''.***

Први дио Осме редовне сједнице је окончан, те се прешло у ***дан за гласање***.

У ***дану за гласање***, 28. новембра 2019. године, одсутни су били сљедећи народни посланици: Горан Селак, Крсто Јандрић, Драган Чавић, Костадин Васић, Александар Главаш, Владо Ђајић, Бранко Бутулија, Дарко Бабаљ, Драган Галић, Драшко Станивуковић, Един Рамић и Зоран Тегелтија.

**Наставак засједања 3, 4, 5. и 6. децембар 2019. године**

Предсједник је отворио наставак Осме редовне сједнице и констатовао да постоји кворум, те да су одсуство са сједнице најавили народни посланици: Наташа Стевановић, Горан Јеринић, Александар Суботић, Недељко Ћорић, Един Рамић, Бранко Бутулија, Игор Црнадак, Драшко Станивуковић, Миленко Вићановић, Саво Вулић, Дарко Бабаљ и Драган Чавић.

На почетку сједнице предсједник је обавијестио присутне да ће се радити у пословнички предвиђеном радном времену, а да ће дан за гласање бити по апсолвирању свих пређених тачака.

У наставку Осме редовне сједнице разматрале су се преостале тачке усвојеног дневног реда, и то:

1. Приједлог закона о измјенама и допунама Закона о стварним правима;
2. Приједлог закона о измјенама и допунама Закона о геолошким истраживањима;
3. Приједлог закона о измјенама и допунама Закона о Гарантном фонду Републике Српске;
4. Приједлог закона о измјенама и допунама Закона о добровољним пензијским фондовима и пензијским плановима;
5. Приједлог закона о измјенама и допунама Закона о дјечјој заштити;
6. Нацрт закона о пореском поступку Републике Српске;
7. Нацрт закона о високом образовању;
8. Нацрт закона о обезбјеђењу квалитета у високом образовању Републике Српске;
9. Нацрт закона о остваривању права на бесплатну правну помоћ у Републици Српској;
10. Нацрт закона о спорту Републике Српске;
11. Нацрт закона о измјенама и допуни Закона о регистру запослених код корисника буџетских средстава Републике Српске – приједлог народних посланика Јелене Тривић, Драшка Станивуковића и Небојше Вукановића;
12. Нацрт закона о измјени Закона о јединственом регистру финансијских извјештаја Републике Српске;
13. Нацрт закона о измјенама и допунама Закона о рачуноводству и ревизији Републике Српске;
14. Нацрт закона о измјенама и допунама Закона о јавно – приватном партнерству у Републици Српској;
15. Нацрт закона о измјенама и допунама Закона о концесијама;
16. Нацрт закона о измјенама и допунама Закона о заштити животне средине;
17. Извјештај Правобранилаштва Републике Српске о раду од 01.01.2018. године до 31.12.2018. године;
18. Приједлог одлуке о  распуштању Скупштине општине Рудо;
19. Приједлог одлуке о  распуштању Скупштине општине Теслић;
20. Приједлог одлуке о усвајању дијела Плана парцелације за ауто-пут и гасовод дионице Вукосавље–Брчко и Брчко–Рача по скраћеном поступку за дионицу Брчко – Бијељина – Рача;
21. Приједлог одлуке о изради Плана парцелације за ауто-пут Бања  Лука – Приједор –по скраћеном поступку;
22. Избор и именовање.

**Ад – 12:** **Приједлог закона о измјенама и допунама Закона о стварним правима**

У име предлагача уводно излагање поднијела је Босиљка Предраговић, директор РУГИП-а.

Законодавни одбор, Одбор за политички систем, правосуђе и управу и Одбор за привреду су разматрали Приједлог закона и поднијели Народној скупштини извјештаје у којима су заузели ставове да се исти разматра на Осмој редовној сједници.

У посланичкој расправи учествовали су: Душко Ивић, Споменка Стевановић, Небојша Вукановић, Јелена Тривић, Сенад Братић, Гордана Видовић, Милан Тубин, Дарко Бањац, Томица Стојановић, Костадин Васић и Драгослав Кабић.

Посланичка група Заједно за БиХ поднијела је два амандмана.

Закључена је расправа.

Завршну ријеч по овој тачки дневног реда дала је Босиљка Предраговић, директор РУГИП-а.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о амандманима и Приједлогу закона.

По приједлогу амандмана Посланичке групе Заједно за БиХ, испред Владе као предлагача, изјаснила се Босиљка Предраговић:

* амандман 1 – није прихваћен и
* амандман 2 – није прихваћен.

Посланичка група Заједно за БиХ није била присутна на гласању, те се о неприхваћеним амандманима Народна скупштина није изјашњавала.

***Закон о измјенама и допунама Закона о стварним правима је усвојен са 49 гласова ''за'', седам ''против'' и ниједним ''уздржаним''.***

**Ад – 13:** **Приједлог закона о измјенама и допунама Закона о геолошким истраживањима**

У име предлагача уводно излагање поднио је Есад Салчин, представник Министарства енергетике и рударства.

Законодавни одбор је разматрао Приједлог закона и поднио Народној скупштини извјештај у којем је заузео став да се исти разматра на Осмој редовној сједници.

У посланичкој расправи учествовали су: Душко Ивић, Иванка Марковић, Небојша Вукановић, Максим Скоко, Костадин Васић, Недељко Гламочак, Љубиша Крунић, Зоран Видић, Милан Тубин и Мирко Совиљ.

Клуб посланика СДС је поднио амандман.

Закључена је расправа.

Завршну ријеч по овој тачки дневног реда дао је Есад Салчин, представник Министарства енергетике и рударства.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о амандману и Приједлогу закона.

По приједлогу амандмана Клуба посланика СДС, испред Владе као предлагача, изјаснио се Есад Салчин, представник Министарства енергетике и рударства:

* амандман није прихваћен.

Након неприхватања амандмана од стране предлагача Приједлога закона, Клуб посланика СДС није тражио изјашњење о амандману.

***Закон о измјенама и допунама Закона о геолошким истраживањима је усвојен са 48 гласова ''за'', седам ''против'' и три ''уздржана''.***

**Ад – 14:** **Приједлог закона о измјенама и допунама Закона о Гарантном фонду Републике Српске**

У име предлагача уводно излагање поднијела је Зора Видовић, министар финансија.

Законодавни одбор, Одбор за европске интеграције и регионалну сарадњу и Одбор за финансије и буџет су разматрали наведени приједлог закона и поднијели Народној скупштини извјештаје у којима констатују да су заузели ставове да се исти разматра на Осмој редовној сједници.

У посланичкој расправи учествовали су: Јелена Тривић, Миладин Станић, Небојша Вукановић, Игор Жунић, Жељка Стојичић и Зоран Видић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о Приједлогу закона.

***Закон о измјенама и допунама Закона о Гарантном фонду Републике Српске је усвојен са 47 гласова ''за'', седам ''против'' и три ''уздржана''.***

**Ад – 15:** **Приједлог закона о измјенама и допунама Закона о добровољним пензијским фондовима и пензијским плановима**

У име предлагача уводно излагање поднијела је Зора Видовић, министар финансија.

Законодавни одбор, Одбор за праћење стања у области пензијско-инвалидског осигурања и Одбор за здравство, рад и социјалну политику су разматрали наведени приједлог закона и поднијели Народној скупштини извјештаје у којима констатују да су заузели ставове да се исти разматра на Осмој редовној сједници.

У посланичкој расправи учествовали су: Гордана Видовић, Јелена Тривић, Зоран Видић, Љубиша Крунић и Небојша Вукановић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о Приједлогу закона.

***Закон о измјенама и допунама Закона о добровољним пензијским фондовима и пензијским плановима је усвојен са 48 гласова ''за'', ниједним ''против'' и 10 ''уздржаних''.***

**Ад – 16:** **Приједлог закона о измјенама и допунама Закона о дјечјој заштити**

У име предлагача уводно излагање поднио је Ален Шеранић, министар здравља и социјалне заштите.

Законодавни одбор, Одбор за питање дјеце, младих и спорта, Одбор за здравство, рад и социјалну политику и Одбор за финансије и буџет су разматрали наведени приједлог закона и поднијели Народној скупштини извјештаје у којима констатују да су заузели ставове да се исти разматра на Осмој редовној сједници.

У посланичкој расправи учествовали су: Гордана Видовић, Жељка Стојичић, Јелена Тривић, Жељко Бабић, Бегија Смајић, Игор Жунић, Милан Тубин, Љубиша Крунић, Владо Ђајић, Зоран Видић, Душица Шолаја и Мирко Совиљ.

Клуб посланика СНСД поднио је два амандмана.

Клуб посланика СДС поднио је два амандмана.

Клуб посланика ПДП поднио је два амандмана.

Закључена је расправа.

Завршну ријеч по овој тачки дневног реда дао је Ален Шеранић, министар здравља и социјалне заштите.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о амандманима и Приједлогу закона.

По приједлогу амандмана Клуба посланика СНСД, испред Владе као предлагача, изјаснио се представник Министарства здравља и социјалне заштите:

* амандман 1 – прихваћен и
* амандман 2 – прихваћен, уз исправку техничке грешке.

По приједлогу амандмана Клуба посланика СДС, испред Владе као предлагача, изјаснио се представник Министарства здравља и социјалне заштите:

* амандман 1 – није прихваћен и
* амандман 2 – није прихваћен.

Након неприхватања амандмана од стране предлагача Приједлога закона, Клуб посланика СДС није тражио изјашњење о амандманима.

По приједлогу амандмана Клуба посланика ПДП, испред Владе као предлагача, изјаснио се представник Министарства здравља и социјалне заштите:

* амандман 1 – није прихваћен и
* амандман 2 – није прихваћен.

Након неприхватања амандмана од стране предлагача Приједлога закона, Клуб посланика ПДП није тражио изјашњење о амандманима.

***Закон о измјенама и допунама Закона о дјечјој заштити је усвојен са 50 гласова ''за'', ниједним ''против'' и 8 ''уздржаних''.***

**Ад – 17:**  **Нацрт закона о пореском поступку Републике Српске**

У име предлагача уводно излагање поднијела је Зора Видовић, министар финансија.

Законодавни одбор је разматрао Нацрт закона и поднио Народној скупштини извјештај у којем је заузео став да се исти разматра на Осмој редовној сједници, уз Закључак да се Нацрт закона упути у јавну расправу која ће се спровести у року од 90 дана.

Одбор за европске интеграције и регионалну срадњу, Одбор за финансије и буџет и Одбор за привреду су разматрали Нацрт закона и поднијели Народној скупштини извјештаје у којима су заузели ставове да се исти разматра на Осмој редовној сједници.

У посланичкој расправи учествовали су: Миладин Станић, Небојша Вукановић, Милан Тубин, Жељка Стојичић, Зоран Видић и Гордана Видовић.

Клуб посланика СНСД је предложио Закључак о стручној расправи.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о Закључку и о Нацрту закона.

***Нацрт закона о пореском поступку Републике Српске је усвојен са 49 гласова ''за'', шест ''против'' и три ''уздржана''.***

Приступило се изјашњавању о ***Приједлогу закључка*** Законодавног одбора да се Нацрт закона упути у јавну расправу и исти **није усвојен** са ***12 гласова ''за'', ниједним ''против'' и 44 ''уздржана''.***

Приступило се изјашњавању о ***Приједлогу закључка*** Клуба посланика СНСД да се Нацрт закона упути у стручну расправу и **исти је усвојен са *48 гласова ''за'', ниједним ''против'' и осам ''уздржаних''.***

**Ад – 18 и 19:** **Нацрт закона о високом образовању и Нацрт закона о обезбјеђењу квалитета у високом образовању Републике Српске**

У име предлагача уводно излагање, по обје тачке дневног реда, дао је Срђан Рајчевић, министар за научнотехнолошки развој, високо образовање и информационо друштво.

Законодавни одбор и Одбор за образовање, науку, културу и информисање су разматрали нацрте закона и поднијели Народној скупштини извјештаје у којима су заузели ставове да се исти разматрају на Осмој редовној сједници, уз Закључак да се Нацрт закона о високом образовању упути у јавну расправу која ће се спровести у року од 90 дана.

Одбор за питања дјеце, младих и спорта је поднио Народној скупштини извјештаје у којима је заузео ставове да се исти разматра на Осмој редовној сједници.

У посланичкој расправи учествовали су: Милан Шврака, Споменка Стевановић, Александар Фулурија, Перица Бундало, Милан Петковић, Иванка Марковић, Ранка Перић Ромић, Мирела Кајкут Зељковић, Милутин Тасовац, Дражен Врховац, Гордана Тешановић, Жељко Бабић, Небојша Вукановић, Далибор Стевић, Дане Малешевић, Јелена Тривић и Давор Шешић.

Закључена је расправа.

Завршну ријеч по овој тачки дневног реда дао је Срђан Рајчевић, министар за научнотехнолошки развој, високо образовање и информационо друштво.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о Закључку и о нацртима закона.

***Ад-18: Нацрт закона о високом образовању је усвојен са 51 гласом ''за'', ниједним ''против'' и седам ''уздржаних''.***

Приступило се изјашњавању о ***Приједлогу закључка*** Законодавног одбора и Одбора за образовање, науку, културу и информисање да се Нацрт закона упути у јавну расправу и **исти је усвојен са *56 гласова ''за'', ниједним ''против'' и једним ''уздржаним''.***

***Ад-19:* Нацрт закона о обезбјеђењу квалитета у високом образовању Републике Српске *је усвојен са 51 гласом ''за'', ниједним ''против'' и седам ''уздржаних''.***

**Ад-20: Нацрт закона о остваривању права на бесплатну правну помоћ у Републици Српској**

У име предлагача уводно излагање поднио је Антон Касиповић, министар правде.

Законодавни одбор, Одбор за политички систем, правосуђе и управу, Одбор за здравство, рад и социјалну политику, Одбор за праћење стања у области пензијско-инвалидског осигурања и Одбор за борачко-инвалидску заштиту су разматрали Нацрт закона и поднијели Народној скупштини извјештаје у којима су заузели ставове да се исти разматра на Осмој редовној сједници.

У посланичкој расправи учествовали су: Ранка Перић Ромић, Иванка Марковић, Гордана Видовић, Валерија Лакић, Маринко Драгишић, Томица Стојановић, Милан Петковић и Небојша Вукановић.

Закључена је расправа.

Завршну ријеч по овој тачки дневног реда дао је Антон Касиповић, министар правде.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о Нацрту закона.

***Нацрт закона о остваривању права на бесплатну правну помоћ у Републици Српској***

***је усвојен са 56 гласова ''за'', ниједним ''против'' и ниједним ''уздржаним''***.

**Ад-21: Нацрт закона о спорту Републике Српске**

У име предлагача уводно излагање поднијела је Соња Давидовић, министар за породицу, омладину и спорт.

Законодавни одбор је разматрао Нацрт закона и поднио Народној скупштини извјештај у којем је заузео став да се исти разматра на Осмој редовној сједници, уз Закључак да се Нацрт закона упути у јавну расправу која ће се спровести у року од 90 дана.

Одбор за питања дјеце, младих и спорта је разматрао Нацрт закона и поднио Народној скупштини извјештај у којем је заузео став да се исти разматра на Осмој редовној сједници.

У посланичкој расправи учествовали су: Перица Бундало, Мара Милошевић, Обрен Марковић, Александар Фулурија, Денис Шулић, Милан Тубин, Горан Селак, Дарко Бањац, Иванка Марковић, Давор Шешић, Томица Стојановић, Игор Жунић, Гордана Видовић, Перо Петровић, Зоран Видић, Наташа Радуловић, Милица Ловрић и Небојша Вукановић.

Закључена је расправа.

Завршну ријеч по овој тачки дневног реда дала је Соња Давидовић, министар за породицу, омладину и спорт.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о Закључку и Нацрту закона.

***Нацрт закона о спорту Републике Српске је усвојен са 58 гласова ''за'', ниједним ''против'' и ниједним ''уздржаним''.***

Приступило се изјашњавању о ***Приједлогу закључка*** Законодавног одбора да се Нацрт закона упути у јавну расправу и **исти је усвојен са *58 гласова ''за'', ниједним ''против'' и ниједним ''уздржаним''.***

**Ад-22: Нацрт закона о измјенама и допуни Закона о регистру запослених код корисника буџетских средстава Републике Српске – приједлог народних посланика Јелене Тривић, Драшка Станивуковића и Небојше Вукановића**

У име предлагача уводно излагање поднијела је Јелена Тривић, народни посланик.

Законодавни одбор је разматрао Нацрт закона и поднио Народној скупштини извјештај у којем је заузео став да се исти разматра на Осмој редовној сједници.

У посланичкој расправи учествовали су: Небојша Вукановић, Зоран Видић, Гордана Видовић, Срђан Мазалица, Наташа Радуловић, Мирко Совиљ, Давор Шешић и Недељко Гламочак.

Закључена је расправа.

Завршну ријеч по овој тачки дневног реда дала је Јелена Тривић, народни посланик.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о Нацрту закона.

***Нацрт закона о измјенама и допуни Закона о регистру запослених код корисника буџетских средстава Републике Српске* није усвојен *са 16 гласова ''за'', ниједним ''против'' и 18 ''уздржаних''.***

**Ад-23: Нацрт закона о измјени Закона о јединственом регистру финансијских извјештаја Републике Српске**

У име предлагача уводно излагање поднио је Зоран Бабић, представник Министарства финансија.

Законодавни одбор и Одбор за финансије и буџет су разматрали Нацрт закона и поднијели Народној скупштини извјештаје у којима су заузели ставове да се исти разматра на Осмој редовној сједници.

По овој тачки дневног реда није било пријављених за расправу, те није било потребе за завршном рјечју.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о Нацрту закона.

***Нацрт закона о измјени Закона о јединственом регистру финансијских извјештаја Републике Српске је усвојен са 47 гласова ''за'', ниједним ''против'' и 10 ''уздржаних''.***

**Ад-24: Нацрт закона о измјенама и допунама Закона о рачуноводству и ревизији Републике Српске**

У име предлагача уводно излагање поднио је Зоран Бабић, представник Министарства финансија.

Законодавни одбор, Одбор за финансије и буџет и Одбор за европске интеграције и регионалну сарадњу су разматрали Нацрт закона и поднијели Народној скупштини извјештаје у којима су заузели ставове да се исти разматра на Осмој редовној сједници.

У посланичкој расправи учествовали су: Зоран Видић, Жељка Стојичић, Миладин Станић, Наташа Кулашинац и Небојша Вукановић.

Клуб посланика СНСД је предложио Закључак о стручној расправи.

Закључена је расправа.

Завршну ријеч по овој тачки дневног реда поднио је Зоран Бабић, представник Министарства финансија.

*У* ***дану за гласање***, 6. децембра 2019. године, Народна скупштина Републике Српске је приступила изјашњењу о Нацрту закона.

***Нацрт закона о измјенама и допунама Закона о рачуноводству и ревизији Републике Српске је усвојен са 48 гласова ''за'', 10 ''против'' и ниједним ''уздржаним''.***

Приступило се изјашњавању о ***Приједлогу закључка*** Клуба посланика СНСД да се Нацрт закона упути у стручну расправу и **исти је усвојен са *57 гласова ''за'', ниједним ''против'' и ниједним ''уздржаним''.***

Други дио Осме редовне сједнице је окончан, те се прешло у ***дан за гласање***.

У ***дану за гласање***, 6. децембра 2019. године, одсутни су били сљедећи народни посланици: Александар Главаш, Ђорђе Поповић, Милан Радовић, Зоран Тегелтија, Наташа Стевановић, Александар Суботић, Споменка Стевановић, Костадин Васић, Бранко Бутулија, Далибор Стевић, Саво Вулић, Сенад Братић, Един Рамић, Бегија Смајић, Драшко Станивуковић, Игор Црнадак, Љубиша Крунић, Миленко Вићановић, Перица Бундало, Крсто Јандрић, Дарко Бабаљ, Драган Галић, Дарко Митрић, Томица Стојановић, Иванка Марковић и Соња Караџић Јовичевић.

**Наставак засједања 10. и 11. децембар 2019. године**

Предсједник је отворио други наставак Осме редовне сједнице и констатовао да постоји кворум, те да су одсуство са сједнице најавили народни посланици: Наташа Радуловић, Наташа Стевановић, Бегија Смајић, Зоран Тегелтија, Крсто Јандрић, Драшко Станивуковић, Дарко Бабаљ, Милан Шврака, Игор Црнадак и Небојша Марић.

На почетку сједнице предсједник је обавијестио присутне да ће се радити у пословнички предвиђеном радном времену са могућношћу продужења, а да ће ***дан* *за гласање*** бити по окончању свих преосталих тачака дневног реда.

У другом наставку Осме редовне сједнице разматрале су се преостале тачке усвојеног дневног реда, и то:

1. Нацрт закона о измјенама и допунама Закона о јавно – приватном партнерству у Републици Српској;
2. Нацрт закона о измјенама и допунама Закона о концесијама;
3. Нацрт закона о измјенама и допунама Закона о заштити животне средине;
4. Извјештај Правобранилаштва Републике Српске о раду од 01.01.2018. године до 31.12.2018. године;
5. Приједлог одлуке о распуштању Скупштине општине Рудо;
6. Приједлог одлуке о распуштању Скупштине општине Теслић;
7. Приједлог одлуке о усвајању дијела Плана парцелације за ауто-пут и гасовод дионице Вукосавље–Брчко и  Брчко–Рача по скраћеном поступку за дионицу Брчко – Бијељина – Рача;
8. Приједлог одлуке о изради Плана парцелације за ауто-пут Бања  Лука – Приједор –по скраћеном поступку;
9. Избор и именовање.

**Ад – 25: Нацрт закона о измјенама и допунама Закона о јавно – приватном партнерству у Републици Српској**

У име предлагача уводно излагање поднијела је Радмила Чичковић, представник Министарства финансија.

Законодавни одбор, Одбор за европске интеграције и регионалну сарадњу и Одбор за привреду су разматрали Нацрт закона и поднијели Народној скупштини извјештаје у којима су заузели ставове да се исти разматра на Осмој редовној сједници.

У посланичкој расправи учествовали су: Драгослав Кабић, Томица Стојановић, Небојша Вукановић, Љубиша Крунић и Зоран Видић.

Закључена је расправа.

Завршну ријеч по овој тачки дневног реда поднијела је Радмила Чичковић, представник Министарства финансија.

*У* ***дану за гласање***, 11. децембра 2019. године, Народна скупштина Републике Српске је приступила изјашњењу о Нацрту закона.

***Нацрт закона о измјенама и допунама Закона о јавно – приватном партнерству у Републици Српској је усвојен са 49 гласова ''за'', девет ''против'' и пет ''уздржаних''.***

**Ад – 26: Нацрт закона о измјенама и допунама Закона о концесијама**

У име предлагача уводно излагање поднијела је Славица Богдановић, представник Министарства енергетике и рударства.

Законодавни одбор, Одбор за привреду и Одбор за заштиту животне средине су разматрали Нацрт закона и поднијели Народној скупштини извјештаје у којима су заузели ставoве да се исти разматра на Осмој редовној сједници.

У посланичкој расправи учествовали су: Драгослав Кабић, Радован Вуковић, Небојша Вукановић, Миладин Станић, Илија Таминџија и Томица Стојановић.

Закључена је расправа.

Завршну ријеч по овој тачки дневног реда поднијела је Славица Богдановић, представник Министарства енергетике и рударства.

*У* ***дану за гласање***, 11. децембра 2019. године, Народна скупштина Републике Српске је приступила изјашњењу о Нацрту закона.

***Нацрт закона о измјенама и допунама Закона о концесијама је усвојен са 49 гласова ''за'', 14 ''против'' и ниједним ''уздржаним''.***

**Ад – 27: Нацрт закона о измјенама и допунама Закона о заштити животне средине**

У име предлагача уводно излагање поднијела је Сребренка Голић, министар за просторно уређење, грађевинарство и екологију.

Законодавни одбор, Одбор за заштиту животне средине и Одбор за европске интеграције и регионалну сарадњу су разматрали Нацрт закона и поднијели Народној скупштини извјештаје у којима су заузели ставове да се исти разматра на Осмој редовној сједници.

У посланичкој расправи учествовали су: Миленко Вићановић, Дарко Митрић, Небојша Вукановић и Сенад Братић.

Закључена је расправа.

Завршну ријеч по овој тачки дневног реда поднијела је Сребренка Голић, министар за просторно уређење, грађевинарство и екологију.

*У* ***дану за гласање***, 11. децембра 2019. године, Народна скупштина Републике Српске је приступила изјашњењу о Нацрту закона.

***Нацрт закона о измјенама и допунама Закона о заштити животне средине је усвојен са 53 гласа ''за'', ниједним ''против'' и осам ''уздржаних''.***

**Ад – 28: Извјештај Правобранилаштва Републике Српске о раду од 1. 1. 2018. године до 31. 12. 2018. године**

У име предлагача уводно излагање поднио је Милимир Говедарица, републички правобранилац.

Одбор за финансије и буџет и Одбор за политички систем, правосуђе и управу су разматрали Извјештај и поднијели Народној скупштини извјештаје у којима су заузели ставове да се исти разматра на Осмој редовној сједници.

У посланичкој расправи учествовали су: Душица Шолаја, Недељко Гламочак и Небојша Вукановић.

Закључена је расправа.

Завршну ријеч по овој тачки дневног реда дао је Милимир Говедарица, републички правобранилац.

*У* ***дану за гласање***, 11. децембра 2019. године, Народна скупштина Републике Српске је приступила изјашњењу о Закључку о усвајању Извјештаја.

***Закључак о усвајању Извјештаја Правобранилаштва Републике Српске о раду од 1. 1. 2018. године до 31. 12. 2018. године је усвојен са 50 гласова ''за'', 14 ''против'' и ниједним ''уздржаним''.***

**Ад – 29 и 30: Приједлог одлуке о распуштању Скупштине општине Рудо и Приједлог одлуке о распуштању Скупштине општине Теслић**

У име предлагача уводно излагање поднијела је Славица Лукић, представник Министарства управе и локалне самоуправе.

По овим тачкама дневног реда није било извјештаја одбора.

Уз претходно одобрење Колегијума, Скупштини су се обратили начелник Општине Рудо г. Рато Рајак и начелник Општине Теслић г. Милан Миличевић обојица у трајању од по до 10 минута.

У посланичкој расправи учествовали су: Драган Галић, Давор Шешић, Александар Фулурија, Миладин Станић, Љубиша Крунић, Соња Караџић Јовичевић, Јелена Тривић, Недељко Гламочак, Милан Тубин, Небојша Вукановић, Жељко Бабић, Перо Петровић, Перица Бундало и Зоран Видић.

Закључена је расправа.

Завршну ријеч по овим тачкама дневног реда дала је Славица Лукић, представник Министарства управе и локалне самоуправе.

*У* ***дану за гласање***, 11. децембра 2019. године, Народна скупштина Републике Српске је приступила изјашњењу о Одлуци о распуштању скупштина општина Рудо и Теслић.

***Одлука о распуштању Скупштине општине Рудо* није усвојена са*****15 гласова ''за'', ниједним ''против'' и 37 ''уздржаних''.***

***Одлука о распуштању Скупштине општине Теслић* није усвојена са *14 гласова ''за'', ниједним ''против'' и 38 ''уздржаних''.***

**Ад – 31: Приједлог одлуке о усвајању дијела Плана парцелације за ауто-пут и гасовод дионице Вукосавље–Брчко и Брчко–Рача по скраћеном поступку за дионицу Брчко – Бијељина – Рача**

У име предлагача уводно излагање поднијеле су Сребренка Голић, министар за просторно уређење, грађевинарство и екологију и Наташа Мандић, представник Института за грађевинарство.

Одбор за европске интеграције и регионалну сарадњу, Одбор за политички систем, правосуђе и управу и Одбор за заштиту животне средине су разматрали Приједлог одлуке и поднијели Народној скупштини извјештаје у којима су заузели ставове да се исти разматра на Осмој редовној сједници.

У посланичкој расправи учествовали су Миленко Вићановић и Томица Стојановић.

Закључена је расправа.

Завршну ријеч по овој тачки дневног реда дала је Наташа Мандић, представник Института за грађевинарство.

*У* ***дану за гласање***, 11. децембра 2019. године, Народна скупштина Републике Српске је приступила изјашњењу о Одлуци о усвајању дијела Плана парцелације.

***Одлука о усвајању дијела Плана парцелације за ауто-пут и гасовод дионице Вукосавље–Брчко и Брчко–Рача по скраћеном поступку за дионицу Брчко – Бијељина – Рача је усвојена са 64 гласа ''за'', ниједним ''против'' и ниједним ''уздржаним''.***

**Ад – 32: Приједлог одлуке о изради Плана парцелације за ауто–пут Бања Лука – Приједор – по скраћеном поступку**

У име предлагача уводно излагање поднијела је Сребренка Голић, министар за просторно уређење, грађевинарство и екологију.

Одбор за заштиту животне средине, Одбор за европске интеграције и регионалну сарадњу и Одбор за политички систем, правосуђе и управу су разматрали Приједлог одлуке и поднијели Народној скупштини извјештаје у којима су заузели ставове да се исти разматра на Осмој редовној сједници.

У посланичкој расправи учествовали су: Томица Стојановић, Небојша Вукановић, Мирко Совиљ, Драгослав Кабић и Сенад Братић.

Закључена је расправа.

Завршну ријеч по овој тачки дневног реда дала је Сребренка Голић, министар за просторно уређење, грађевинарство и екологију.

*У* ***дану за гласање***, 11. децембра 2019. године, Народна скупштина Републике Српске је приступила изјашњењу о Одлуци о изради Плана парцелације.

***Одлука о изради Плана парцелације за ауто–пут Бања Лука – Приједор – по скраћеном поступку је усвојена са 64 гласа ''за'', ниједним ''против'' и ниједним ''уздржаним''.***

Приступило се изјашњавању о ***Приједлогу закључка*** Клуба посланика СНСД да се Нацрт закона упути у стручну расправу и **исти је усвојен са *57 гласова ''за'', ниједним ''против'' и ниједним ''уздржаним''.***

**Ад – 23:** **Избор и именовања**

По овој тачки дневног реда није било приједлога за разматрање.

Други наставак Осме редовне сједнице је окончан, те се прешло у ***дан за гласање*.**

У ***дану за гласање***, 11. децембра 2019. године, одсутни су били сљедећи народни посланици: Наташа Радуловић, Александар Главаш, Бегија Смајић, Зоран Тегелтија, Крсто Јандрић, Драшко Станивуковић, Дарко Бабаљ, Жељко Бабић, Игор Црнадак, Иванка Марковић, Максим Скоко, Ристо Марић, Един Рамић, Сенад Братић и Александар Фулурија.

Овим је окончан рад по дневном реду Осме редовне сједнице Народне скупштине Републике Српске.

Саставни дио овог записника је препис тонског записа Осме редовне сједнице Народне скупштине Републике Српске од 1.197 страница.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***